18/09/2019 | Administración LocalMunicipal
As Pontes de García Rodríguez
Secretaría
XI Concurso de Tapas Vila de As Pontes. “Saborea As Pontes 2019”

ANUNCIO Mediante o decreto n.º 1361/2019, do 19 de setembro, a concelleira delegada da Área de Recursos Humanos, Industria e Emprego, efectuou a convocatoria da subvención que se indica, con suxeición ás seguintes: “Bases do XI Concurso de Tapas Vila de As Pontes 1.–Datas: 10-11-12-13 e 17-18-19-20 de outubro de 2019.2. –O horario de degustación será: – Xoves: de 19.30 a 23.00 horas. – Venres, sábados e domingos: de 12.00 a 15.00 horas // de 19.30 a 23.00 horas.3.–Participantes. –Poderán participar todos os establecementos hostaleiros como bares, cafeterías, restaurantes, mesóns etc. do ámbito municipal das Pontes.4.–Inscrición. –A inscrición será totalmente gratuíta por parte dos establecementos hostaleiros que desexen participar. – O prazo de inscrición estará aberto dende o día 16 de setembro ata o día 20 ambos os dous incluídos. – A folla de inscrición debidamente cuberta presentarase no rexistro do Concello, antes das 14.00 horas do día 20 de setembro. – O día 24 de setembro todos os inscritos deberán achegar a tapa ao segundo andar do mercado municipal de abastos de 16.00 a 18.00 horas para facer unha exposición común e sacar as fotos correspondentes para a publicidade no manual – Todas as inscricións fóra de prazo, ou que non achegen a tapa o día 24 quedarán fóra do concurso.5. –Cada establecemento poderá presentarse cunha única tapa que se servirá a un prezo de 1,50 €. 6. –Os establecementos participantes no concurso obríganse a manter a súa participación durante todos os días da promoción e no horario establecido, ofrecendo a tapa elixida para o concurso.7. –PREMIOS AOS HOSTALEIROS.–Todas as tapas presentadas optarán aos seguintes premios: â Premio da Comisión Oficial de Valoración: Premio: “ MELLOR TAPA PONTESA 2019” â Premio do Xurado Popular: Premio: “TAPA PONTESA MÁIS VALORADA POLO PÚBLICO 2019” Os hostaleiros gañadores terán un agasallo adicional que consistirá nunha table SAMSUNG GALAXY TAB A T580 16 GB 10.1”. 8. –Sistema de votación constará de dous xurados:  1.º.–Xurado da Comisión de Valoración Oficial, composto por unha persoa de recoñecido prestixio no sector da hostalaría e restauración comarcal, será o encargado de ditaminar “A mellor tapa Pontesa 2019”. D. Radko Alexis Xavier Michalik Ramirez de Haro, cociñeiro do restaurante Andarubel no Parque natural das Fragas do Eume, colaborador en diversas asociacións de producción alimentaria, gran coñecedor dos productos locais así como especialista en productos autóctonos. Antonio Díaz, estará acompañado dun colaborador de confianza e de recoñecido prestixio. A Comisión de Valoración Oficial (composto por Antonio Díaz e un colaborador), visitarán os establecementos participantes en calquera intre, sendo o seu fallo inapelable. O xurado irá debidamente acreditados. Os custes da tapa e da consumición do xurado correrán a cargo de cada un dos establecementos participantes.  2.º.–Xurado popular: Composto polo público en xeral, que desexe dar a súa valoración, para o que deberá cubrir axeitadamente o voto, unha vez selado por 8 establecementos participantes será o encargado de ditaminar “A tapa pontesa máis valorada polo público 2019” 9. –O xurado popular: â Os cupóns mal cubertos ou inintelixibles quedarán anulados tanto o voto emitido como a participación no sorteo do premio aos clientes. â Os votos depositaranse nas urnas colocadas para tal efecto nos establecementos participantes antes das 24 horas do día 20 de outubro de 2019. â Ao cubrir o cupón de voto-sorteo, cada participante outorga o seu consentimento á utilización dos seus datos polos establecementos participantes así como polas entidades organizadoras, sendo o Concello das Pontes a través do IPPEC e a Asociación de Empresarios e Comerciantes de As Pontes, en calquera promoción relativa á hostalaría pontesa, así como calquera outra promoción ou publicitación. De acordo coa Lei orgánica 15/1999, os participantes poderán solicitar a eliminación dos seus datos dirixíndose ao Instituto Pontés de Promoción Económica ( IPPEC). 10. –O mércores día 9 de outubro de 08.00 a 14.00 horas, cada establecemento recollerá o material necesario para o concurso, no IPPEC (antigas dependencias da Policia Local no propio Concello). 11. –O martes día 22 de outubro de 08.00 a 14.00 horas procederase á entrega das urnas cos correspondentes votos por parte dos establecementos participantes no IPPEC (antigas dependencias da Policía Local no propio Concello) Calquera urna manipulada, desprencitada ou presentada fóra de prazo, quedará anulada do concurso, con todos os votos que conteña.12. –O acto de clausura e ditame dos xurados, así como a entrega de premios terá lugar o xoves día 24 de outubro, ás 19.00 horas, no primeiro andar do Mercado Municipal e Praza de Abastos do Concello de As Pontes, ao que deberán asistir todos os establecementos participantes.13. –Os establecementos participantes quedan obrigados a acatar as bases do concurso. A organización resolverá calquera incidencia que poida xurdir durante o concurso, e terá plena potestade para a interpretación das presentes bases.14. –PREMIOS AOS CLIENTES. a) Sorteáranse entre todos os clientes participantes 9 premios de 200 € respectivamente, 6 premios terán que ser gastados nos establecementos hostaleiros que participen no concurso e os outros tres en calquera establecemento do comercio e da hostalaría pontesa antes do 31 de decembro do 2019. Para canxear ditos premios cóntase coa colaboración da Asociación COHEMPO. b) O sorteo celebraráse o mércores día 23 de outubro, ás 12.00 horas, en presenza da AEDL do Concello e perante das cámara da RTV EUME. c) O sorteo consistirá na extracción de 9 papeletas que serán as premiadas, a continuación procederase á extracción doutras 9 papeletas por rigoroso orde que serán os suplentes para o caso de non aparecer os anteriores.15. –As presentes bases serán publicadas no Boletín Oficial da Provincia así coma no tablón de anuncios do IPPEC no Concello de As Pontes e no da Asociación de Empresarios e Comerciantes de As Pontes. Resumo de datas:  Do día 16 ao 20 de setembro: inscrición Concurso de Tapas 2019.  Día 24 de setembro: exposición da tapa no Mercado Municipal de Abastos (16.00 a 18.00).  Día 9 de outubro: Recollida de material promocional no IPPEC  Días 10-11-12-13 e 17-18-19-20: concurso.  Día 22 de outubro: depósito das caixas cos votos no IPPEC.  Día 24 de outubro: acto clausura no Mercado Municipal de Abastos (19.00 horas)”. As Pontes de García Rodríguez, 13 de setembro de 2019. Concelleira-delegada da Área de Recursos Humanos, Industria e Emprego Blasina Chalan Rodriguez Parets